MLDataScientist/Wikipedia-uzbek-2024-05-01 huggingface dataset:
Ibn Atoulloh Sakandariy

Ibn Atoulloh Sakandariy (Ibn Atoulloh al-Iskandariy; 1259—1310) — to'liq ismi: Tojiddin Abul-Fazl Ahmad ibn Muhammad ibn Abdulkarim ibn Abdurahmon ibn Abdulloh ibn Ahmad ibn Iso ibn Husayn ibn Atoulloh al-Juzamiy al-Iskandariy ash-Shoziliy boʻlib, u misrlik molikiy faqih, shoziliya soʻfiylik tariqatining uchinchi murshidi (ruhiy “yoʻlboshchi” yoki “ustoz”) va muhaddis olim bo’lgan.

Hayoti va faoliyati 
U Iskandariyada tugʻilgan va Qohiradagi al-Azhar masjidida ham, Mansuriya madrasasida ham dars bergan. U Shoziliya ta'limotini tizimlashtirish va ushbu tariqat asoschisi Abul-Hasan ash-Shoziliy va uning vorisi Abul-Abbos al-Mursiyning tarjimai holini kitob holiga keltirish vazifasini bajargan. U zikr boʻyicha birinchi tizimli risola - “Najot kaliti” (“Miftah al-faloh”) asari muallifi sifatida eʼtirof etiladi, lekin, asosan “Hikam al-Atoiyya” nomli hikmatlar toʻplami bilan mashhur bo’lgan.

Ibn Atoulloh diniy masalalardagi qarashlari va soʻfiylarga hujum qilishda haddan oshgani uchun bir necha bor qamoqqa olingan, munozarali ilohiyot olimi Ibn Taymiyaga qarshi chiqqanlardan olimlardan biri edi. U Ibn Taymiyya bilan munozaralarda 200 ga yaqin soʻfiylar jamoasini boshqargani, shuningdek, u bilan koʻplab masalalarda bahs qilgani ma’lum.

Oʻlimi va ilmiy merosi 
U 1309 yilda Qohirada vafot etgan.

Ibn Atoulloh yozma asarlarining koʻplab adadda koʻchirilishi Shimoliy Afrikada shoziliylik tariqati keng tarqalishiga olib keldi, bu yerda avvalliga tariqat rad etilgan edi. Vafoiy so'fiylik tariqati ham uning asarlari manba qilib olgan. O'tgan 700 yil ichida Ibn Atoullohning ta'limotlari qayta-qayta o'rganildi, sharhlandi va ular butun dunyo bo'ylab tarqaldi va deyarli barcha asosiy tillarga tarjima qilindi.

Shoziliya tariqatining Ibn Abbod ar-Rundiy, Ahmad Zarruq va Ahmad ibn Ajiba kabi mashhur shayxlari, shuningdek, oʻzi shoziliy boʻlmagan hindistonlik chishtiy soʻfiy Abdulloh Gangohiy va suriyalik huquq professori Muhammad Said Ramazon al-Butilar tomonidan “Hikam” asariga sharhlar yozilgan. Muhammad Nafih Vafiyning ingliz tilidagi zamonaviy “Hikam” tarjimasi 2010-yilda Malayziyadagi Islamic Book Trust tomonidan “The Book of Aphorism” nomi bilan nashr etilgan.

Manbalar

Havolalar  
Hikam (maxims or aphorisms), partially translated here  by Ayesha Bewley. 
 https://www.amazon.com/Book-Aphorism-Ibn-Ataillah/dp/B007PYD088
 Commentary by Ibn Abbad in English.
 Hikam in English and Arabic PDFs, and links to audio recordings.
The Key to Salvation: A Sufi Manual of Invocation (Miftah al-Falah) chosen excerpt here Translated by Mary Ann Koury Danner
The Key to Salvation chapter available here  by Ayesha Bewley.
 Ibn 'Ata' Allah, Muslim Sufi Saint and Gift of Heaven by Abu Bakr Sirajuddin Cook.

Tasavvuf
Gʻishtin madrasasi

Gʻishtin madrasasi (Madrasai Gʻishtin) — Qoʻqonning ikkinchi hukmdori Abdurahimbiy oʻgʻillari tomonidan 1729-yilda (hijriy 1142-yil) qurilgan madrasa. Qoʻqonning Chalchiq mavzeida, Shogʻliq mozori yonida joylashgan. Muhyiddin oxund binni Qutbiddin aʼlam bosh mudarris boʻlgan. Hujralar soni 18 ta, talabalar va mudarrislar soni esa mos ravishda 35 va 4 taga yetgan.

Manbalar
Qalmoq madrasasi

Qalmoq madrasasi (Madrasai Qalmoq) — Qoʻqon hukmdori Abdulkarimbiy Shohruhbiy oʻgʻillari tomonidan qalmoq bosqinlari ustidan qozonilgan gʻalaba sharafiga 1742-yil barpo ettirilgan. Qoʻqondagi Chorsu yaqinida, Abdulkarimbiy oʻrdalari yonida qad rostlagan. Xon madrasasi turkumiga kiradi. 1945-yilda ushbu madrasa va oʻrda binolari oʻrniga „Arki Oliy“ madrasasi bunyod etilgan. Solihjon oxund mullo Obidjon maxdum oʻgʻillari bosh mudarrislikka tayinlangan. Mudarrislar, talabalar, hujralar adadi haqidagi maʼlumotlar saqlanib qolmagan.

Manbalar
Mirzo Ulugʻbek muzey-majmuasi

Mirzo Ulugʻbek muzey-majmuasi "Samarqand" davlat muzey-qoʻriqxonasi tizimidagi davlat muzeyi.

Rus olimi V. L. Vyatkin vaqf hujjatlaridan birida Obi Rahmat arigʻi yoqasidagi Naqshi jahon degan joyda „Tali rasad“ (rasadxona tepaligi) boʻlgani haqidagi maʼlumotni uchratib qoladi. 1908-yilda shu yerda qazish ishlarini olib boradi va – Ulugʻbek rasadxonasi ochiladi.

Mirzo Ulugʻbek rasadxonasi XV asr meʼmorchiligining nodir namunalaridan biridir. Bino 1428-29-yillarda Koʻhak(Choʻponota)tepaligida, Obirahmat arigʻi boʻyida bunyod etilgan. Rasadxona silindr shaklida uch qavatli, balandligi 30,4m dan iborat ulkan bino boʻlib, unda radiusi 40,2 metrli gigant-kvadrant boʻlgan. Kvadrantning janubiy qismi yer ostida joylashgan boʻlib, qolgan qismi shimol tomonda yer sathidan 30 metr baland boʻlgan.

Muzey 
1964-yilda rasadxona yonida muzey ochilgan. 1994-yil Mirzo Ulugʻbek tavalludining 600 yilligi munosabati bilan rasadxonada katta obodonchilik ishlari amalga oshirildi, muzeyning yangi ekspozitsiyalari yaratildi. Lekin binoning seysmik talablarga javob bermasligi hisobga olinib 2010-yil eski muzey binosi oʻrnida yangi muzey binosi qad koʻtardi.

Monumenti 

Rasadxona joylashgan hududning gʻarbiy tomonidan koʻtarilaverishda Oʻzbekiston xalq rassomi Ravshan Mirtojiyev tomonidan yaratilgan buyuk olim, taniqli davlat arbobi Mirzo Ulugʻbekning taxtda oʻtirgan haykali, uning orqa tomonga Respublika badiiy akademiyasi aʼzosi Rustam Solijonov muyqalamiga mansub „yulduzli osmon“ tasviri tushirilgan panno oʻrnatilgan.

Ekspozitsiyasi 
Muzeyning koʻrgazma zallari jahon standartlariga mos vitrinalar bilan jihozlangan. Sohibqiron Amir Temurning harbiy yurishlarda foydalanilgan „Dovul“ ekspozitsiyamizdagi asl ashyolardan hisoblanadi. Mirzo Ulugʻbek rasadxonasida kvadrantdan tashqari bir necha kuzatish asboblaridan ham foydalanilgan. Ularning orasida armilyar sfera (Zat al-xalak), trikver (Zat ash-shubatayn) kabi asboblar mavjud boʻlgan. Ekspozitsiyada Mirzo Ulugʻbek tomonidan rasadxonada olib borilgan ilmiy tadqiqotlar namunalri, uning faoliyatiga bagʻishlab chet ellik olimlar tomonidan yozilgan manbalar, uning tadqiqoti natijalari va boshqa koʻplab muhim ashyolar oʻrin olgan.

Muzey ekspozitsiyasidan galleriya 

Mirzo Ulugʻbekning boy ilmiy merosini oʻrganish boʻyicha mustaqillik yillarida Oʻzbekiston Respublikasining birinchi Prezidenti Islom Karimovning tashabbusi va rahbarligida Mirzo Ulugʻbekning 600 va 615 yillik tavallud ayyomlari xalqaro miqyosida keng nishonlandi. Shuningdek, Oʻzbekiston Respublikasi Prezidentining farmoni bilan 1994-yilni „Mirzo Ulugʻbek yili“ deb eʼlon qilindi.

Yana qarang 
 „Samarqand“ davlat muzey-qoʻriqxonasining Youtube kanali
 „Samarqand“ davlat muzey-qoʻriqxonasining rasmiy Facebook sahifasi
 „Samarqand“ davlat muzey-qoʻriqxonasining rasmiy veb sayti

Muzeylar
Tarix
Turizm
Samarqand
Koʻrgazma
Noyob
Mirzo Ulugʻbek
Ekspozitsiya
Aqtuma (Sarqan tumani)

Aqtuma (, 2018-yilgacha — Petropavlovka) — Qozogʻiston Respublikasining Almati viloyati, Sarqan tumanidagi qishloq. Cherkas qishloq okrugi tarkibiga kiradi. Sarkand shahridan taxminan 44 km shimoli-sharqda joylashgan. KATO kodi — 196057400.

Aholisi 
1999-yilda qishloq aholisi 1001 kishini (523 erkak va 478 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 852 kishi (441 erkak va 411 ayol) yashagan.

Manbalar 

Qozogʻiston aholi punktlari Qozogʻiston qishloqlari
Sarqan tumani aholi punktlari
Almali (Sarqan tumani)

Almali (, 1998-yilgacha — Novopokrovka) — Qozogʻiston Respublikasining Jetisu viloyati, Sarqan tumanidagi qishloq. Almali qishloq okrugining maʼmuriy markazi. Sarkand shahridan taxminan 7 km shimoli-sharqda joylashgan. KATO kodi — 196043100.

Aholisi 
1999-yilda qishloq aholisi 3455 kishini (1708 erkak va 1747 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 3361 kishi (1669 erkak va 1692 ayol) yashagan.
Erkin kurashchi, erkin kurash bo‘yicha Qozog‘iston terma jamoasi bosh murabbiyi Amanjol Kunbalatovich Bugubaev ushbu qishloqda tug‘ilgan.

Manbalar 

Qozogʻiston aholi punktlari Qozogʻiston qishloqlari
Sarqan tumani aholi punktlari
Al-Alam masjidi

Al-Alam masjidi — Indoneziyaning Janubi-Sharqiy Sulavesi privinsiyasi Kendari shahridagi masjid. Masjid ziyorat turizmi uchun mo‘ljallangan . Masjidning diqqatga sazovor xususiyatlari uning Kendari koʻrfazining oʻrtasida joylashganligi va Dubaydagi Burj Al-Arabga oʻxshash noyob minoralarni oʻz ichiga olishidadir.

Tavsif 
Masjidga poydevor qo‘yish 2010-yilda Janubi-Sharqiy Sulavesi privinsiyasi sobiq gubernatori Nur Alam tomonidan boshlangan. Masjid 2018-yilda ochilgan. Masjid nomi sobiq gubernator ismidan olingan.

Masjid Kendari koʻrfazining oʻrtasida joylashgan boʻlib, Al-Alam masjidi koʻchasi bilan tutashgan. Suv toshqini paytida masjid okeanda suzib yurgandek taassurot qoldiradi. Bu Jiddadagi Al-Rahma masjidi va Kasablankadagi Hasan II masjididan keyin dunyodagi uchinchi suzuvchi masjid hisoblanadi.

Arxitektura jihatidan masjid Saudiya Arabistonining Madina shahridagi Al-Masjid an-Nabaviydan ilhomlangan. Masjidning toʻrtta minorasi Dubaydagi Burj Al-Arab hashamatli mehmonxonasi shaklida qurilgan. Asosiy gumbaz sakkizta gul bargining ochilish va yopilish mexanizmiga ega yarim doira asosga tayangan. Sakkiz raqami ramziy maʼnoda islomni, shuningdek, mahalliy qahramon Xalu Oleoni anglatadi. Gumbaz mexanizmida Germaniya texnologiyasidan foydalaniladi va u al-Masjid an-Nabaviy gumbaziga oʻxshaydi. Masjidning old hovlisida soyabonlar ham mavjud, ular asosiy maydon toʻlganida qoʻshimcha ibodat joyi sifatida ishlatiladi. Ushbu soyabonlarning koʻrinishida ham Madina masjidini taqlid qilingan.

Manbalar 

Indoneziyadagi masjidlar
Koordinatalar Vikimaʼlumotlarda
Amanboʻkter

Amanboʻkter (Amanbuxtor,  — Qozogʻiston Respublikasining Almati viloyati, Sarqan tumaniga qarashli qishloq. Amanboʻkter qishloq okrugining maʼmuriy markazi. Viloyat markazi Sarqand shahridan 20 km janubi-sharqda joylashgan. KATO kodi — 196033100.

Aholisi 

1999-yilda qishloq aholisi 627 kishini (323 erkak va 304 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 510 kishi (264 erkak va 246 ayol) yashagan.

Manbalar 

Qozogʻiston aholi punktlari Qozogʻiston qishloqlari
Sarqan tumani aholi punktlari
Argʻanati (stansiya)

Argʻanati () — Qozogʻiston Respublikasining Almati viloyati, Sarqan tumanidagi stansiya. Lepsinskiy qishloq okrugi tarkibiga kiradi. KATO kodi — 196055300.

Aholisi 
1999-yilda stansiya aholisi 48 kishini (30 erkak va 18 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 40 kishi (23 erkak va 17 ayol) yashagan.

Manbalar 

Qozogʻiston aholi punktlari Qozogʻiston qishloqlari
Sarqan tumani aholi punktlari
Behzod Toʻxtamurodov

Behzod Toir oʻgʻli Toʻxtamurodov — oʻzbekistonlik texnolog va jamoat arbobi. 2022-yildan Oʻzbekiston Respublikasi Oliy Majlisi Senati huzuridagi Yoshlar parlamenti raisi.

Biografiyasi 
2018-yilda Islom Karimov nomidagi Toshkent davlat texnika universitetining „Mexanika“ fakulteti bakalavr bosqichini, 2020-yilda shu fakultet magistratura bosqichini tamomlagan.

2018-2020-yillarda O‘zbekiston-Yaponiya yoshlar innovatsiya markazining Mashinasozlik va materialshunoslik laboratoriyasida faoliyat yuritgan.

2020-yildan hozirgacha O‘zbekiston-Yaponiya yoshlar innovatsiya markazi direktorining tijoratlashtirish bo‘yicha o‘rinbosari lavozimida ishlab kelmoqda.

2019-yil dekabrda „Adolat“ sotsial-demokratik partiyasidan Toshkent shahar kengashiga deputat etib saylandi.

2020-yilda O‘zbekiston Respublikasi Oliy Majlisi Senati huzuridagi Yoshlar parlamenti aʼzosi etib saylangan. 2022-yil 8-mayda Yoshlar parlamenti raisi etib saylandi.

Loyihalari 
2015-yilda texnologik sohalarda faoliyat yurituvchi „InnoGroup“ startap loyihasini boshlagan. Jamoa 3D-printerlarni ishlab chiqarish, 3D-laboratoriya xizmatlarini ko‘rsatish va polimerni eritish usulidan foydalangan holda 3D-printerlar uchun filoment ishlab chiqarish bilan shug‘ullanadi. 3D modellashtirish, dizayn, marketing, ishlab chiqish va boshqa sohalardagi mutaxassislardan iborat.

2018-yilda „StartUp tashabbusi“ yoshlar startup loyihalarini qo‘llab-quvvatlash Respublika dasturida birinchi, Belarus Respublikasi muhandislik va texnologiya universitetlarining VIII forumida ikkinchi o‘rinni olgan. 2019-yil „StartUp tashabbusi“ yoshlar startup-loyihalarini qo‘llab-quvvatlash Respublika dasturida va Belarus Respublikasida boʻlib oʻtgan IX muhandislik va texnologiya universitetlari forumida birinchi oʻrinni olgan.

„UzDelta“ 3D-printer loyihasini ishlab chiqish uchun Oʻzbekiston Prezidenti Shavkat Mirziyoyev nomidan 1 milliard so‘m ajratilgan.

Mukofotlari 
2019-yili Shuhrat medali bilan taqdirlangan.

Yana qarang 
 Alisher Saʼdullayev
 Dilnozaxon Kattaxonova
 Jamshid Xoʻjayev (pedagog)
 Abatbay Daniyarov
 Qobuljon Ahmedov

Manbalar

Havolalar  
 Behzod To‘xtamurodov prezidentga bergan va’dasini qanday bajaryapti? 

Oʻzbekiston Respublikasi Oliy Majlisining deputatlari
Modellashtirish

Modellashtirish — ilmiy faoliyatnining keng tarqalgan shakllaridan biridir. Barcha fanlarda modellashtirilayotgan hodisalar haqida maʼlumot olishda, farazlar va nazariyalarni ishlab chiqishda modeldan foydalaniladi. Shu jumladan tarixchilar ham bu uslubdan tadqiqotlar jarayonidan keng foydalanadilar. Tarixiy hodisalarni modellashtirish mantiqiy shakllantirish yordamida amalga oshiriladi, yaʼni fikran mazmun-vazifaviy reja shakllantiriladi. Modellashtirish soddalashtirish, ideallashtirish va abstraktlashtirish bilan bogʻliq holda amalga oshiriladi. U manbalardagi maʼlumotlarning reprezentativligini tekshirishda, dalillarning ishochliligini, farazlar va nazariyalarning haqiqiyligini tekshirish imkonini beradi. Masalan, jamoaning holatini oʻrganish uchun uni modellashtiradigan boʻlsak, bunda sotsiologiya, huquq, psixologiya hamda jamoaning oʻziga xosligi omillarini ham eʼtiborga olish talab etiladi. Bu esa oʻz navbatida fanlararo yondashuv uslubining qoʻllanilayotganligini ham anglatadi. Bu jarayonda bir holatni hisobga olish kerakki, boshqa bir fanning modelini toʻgʻridan-toʻgʻri jalb etish maqsadga muvofiq emas, uni fanining tuzilishi mohiyati nuqtai-nazaridan shakllantirish lozim.

Manbalar
Jenisbay Shlimbetov

Shlimbetov Jenisbay Kurbanbaevich — Oʻzbekiston Respublikasi Oliy Majlisining Inson huquqlari boʻyicha vakilining (ombudsmanning) Qoraqalpogʻiston Respublikasidagi mintaqaviy vakili, huquqshunos va tarixchi.

Jenisbay Shlimbetov 1979 yil 7 may sanasida Qoraqalpogʻiston Respublikasi Chimboy tumanida tugʻilgan. 2003 yilda Nukus davlat pedagogika institutini, 2009 yil Qoraqalpoq davlat universitetini tamomlagan. Maʼlumoti boʻyicha mutaxassisligi — tarixchi va huquqshunos.

Mehnat faoliyatini 2006-2008 yillarda Oʻzbekiston Respublikasi Adliya vazirligi huzuridagi sud qarorlarini ijro etish, sudlar faoliyatini moddiy texnika jihatdan va moliyaviy taʼminlash departamentining Qoraqalpogʻiston Respublikasi hududiy boʻlimi jamoatchilik asosida xodimi sifatida boshlagan. Shuningdek, Qoraqalpogʻiston Respublikasi Joʻqorgʻi Kengesida turli lavozimlarda ishlagan. 2021-2022 yillarda Qoraqalpogʻiston Respublikasi Konstitutsiyaviy nazorat qoʻmitasi raisining oʻrinbosari, 2022 yildan buyon Ombudsmanning Qoraqalpogʻiston Respublikasidagi mintaqaviy vakili lavozimini egallab kelmoqda.

Jenisbay Kurbanbaevich Qoraqalpogʻiston Respublikasida 2022 yil 1-2 iyul kunlari yuz bergan holatlar va voqealarni oʻrganish boʻyicha Mustaqil komissiya aʼzosi.

Oilali, 3 nafar farzandi bor.
Stranger Things qismlari roʻyxati

G'alati narsalar — Netflix-da translyatsiya qilinadigan Duffer Brothers tomonidan yaratilgan amerikalik ilmiy-fantastik va dahshatli drama teleseriali.

Aka-uka Shon Levi va Den Koen bilan birga shou boshlovchilari va ijrochi prodyuserlardir. Serialning birinchi fasli Netflix-da 2016-yil 15-iyulda chiqdi, ikkinchi, uchinchi va toʻrtinchi fasllar mos ravishda 2017-yil oktabr, 2019-yil iyul va 2022-yil may va iyul oylarida.

Epizodlar
Sex Education

Sex Education (tarjimasi: Jinsiy tarbiya) — Netflix uchun Laurie Nunn tomonidan yaratilgan Britaniya komediya-drama seriali. U xayoliy Murdale oʻrta maktabining oʻquvchilari, xodimlari va ota-onalari hayotini, ular koʻpincha jinsiy yaqinlik bilan bogʻliq boʻlgan turli xil shaxsiy dilemmalarga qarshi kurashadi. Serialning bosh rollar Asa Butterfield, Gillian Anderson, Ncuti Gatwa, Emma Mackey, Connor Swindells, Kedar Williams-Stirling, Alistair Petrie, Mimi Keene va Aimee Lou Wood.

Birinchi mavsum 2019-yil 11-yanvarda, ikkinchi mavsum 2020-yil 17-yanvarda va uchinchi mavsum 2021-yil 17-sentabrda chiqarilgan. Toʻrtinchi va final mavsumi 2021-yil 25-sentabrda eʼlon qilinib, u 2023-yil 21-sentabrda chiqarilgan.

Rollarda 
 Asa Butterfield — Otis Milburn
 Gillian Anderson — Jean Milburn
 Ncuti Gatwa — Eric Effiong
 Emma Mackey — Maeve Wiley
 Connor Swindells — Adam Groff
 Kedar Williams-Stirling — Jackson Marchetti
 Alistair Petrie — Michael Groff
 Mimi Keene — Ruby Matthews
 Aimee Lou Wood — Aimee Gibbs
 Chaneil Kular — Anwar Bakshi
 Simone Ashley — Olivia Hanan
 Tanya Reynolds — Lily Iglehart
 Mikael Persbrandt — Jakob Nyman
 Patricia Allison — Ola Nyman
 Anne-Marie Duff — Erin Wiley
 Rakhee Thakrar — Emily Sands
 Jemima Kirke — Hope Haddon

Manbalar

Havolalar 
 
 

2010-yillar teleseriallari
2020-yillar teleseriallari
Buyuk Britaniya teleseriallari
Ingliz tilidagi televizion shoular
LGBT mavzuli teleseriallar
Netflix dasturlari
Futbol boʻyicha 2023-yilgi Oʻzbekiston Pro ligasi

Pro-liga klublari oʻrtasida 2023-yilgi futbol boʻyicha 32-Oʻzbekiston chempionati. Turnir gʻolibi Superligaga yoʻllanma oladi.

Jamoalar

Boshqaruvdagi oʻzgarishlar

Chet ellik futbolchilar 

Chet ellik oʻyinchilar soni har bir jamoasi uchun beshtadan iborat. Bir jamoa har bir oʻyinda maydonda faqat besh nafar xorijlik futbolchidan foydalanishi mumkin.

Mavsumdagi voqealar 
12-turning ikki uchrashuvi 13-avgust kuni boʻlib oʻtadi. 2023-yil 24-avgustda Oʻzbekiston futbol assotsiatsiyasi etika qoʻmatasida totalizator bukmekrlarida qatnashgani uchun hakam Lochin Dolimov futbolga oid barcha faoliyatdan umrbodga, futbolchilar Shahboz Jumaboyev ham futbolga oid barcha faoliyatdan umrbodga, Dilmurod Abduqahhorov futbolga oid barcha faoliyatdan 2 yilga, Javohir Qilichev futbolga oid barcha faoliyatdan 1 yilga chetlashtirildi.

Turnir jadvali 
<onlyinclude>

Natijalar

Natijalar jadvali

Oʻynagan oʻyin boʻyicha natijalar

Turlar boʻyicha pozitsiyalar

Mavsum statistikasi

Eng yaxshi toʻpurarlar 
Mavsumdagi ilk goli: Doniyor Ismoilov (Qoʻqon 1912) tomonidan Qoʻqonning „Qoʻqon 1912“ jamoasida „Shoʻrtan“ga qarshi oʻyinda urildi (2023-yil 15-mart)

Umumiy toʻpurarlar 
Manba: OʻzPFL.

Pokker

Het-trik

Quruq oʻyinlar

Muhlislar tashrifi

Turlar boʻyicha

Jamoalar boʻyicha

Oʻtish oʻyinlari – Pley-off 
2023-yilgi Oʻzbekiston Superligasi oʻtish oʻyinlarining dastlabki oʻyini 15-noyabrda, Qarshi shahridagi markaziy stadionda oʻtkaziladi. Ikkinchi oʻtish oʻyini 22-noyabrda Olmaliqda „OKMK“ stadionida oʻtkaziladi

Oʻzbekiston Superligasi oʻtish oʻyini 2023-yil 6-dekabrda Superligada 12-oʻrinni olgan Navoiyning „Qizilqum“ va Pro liganing oʻtish oʻyinlari gʻolibi „Qoʻqon 1912“ jamoalari oʻrtasida oʻtkazildi. Oʻyin Qoʻqon markaziy stadionida oʻtkazilib, unda Qizilqum jamoasi 2-1 hisobida gʻalaba qozondi. Magʻlubiyatga uchragan „Qoʻqon 1912“ jamoasi 2024-yilgi mavsumni Oʻzbekiston Pro ligasida oʻtkazadi, gʻalaba qozongan Navoiyning „Qizilqum“ jamoasi esa 2024-yilgi mavsumda Oʻzbekiston Superligasida oʻtkazadi.

Yana qarang 

 Futbol boʻyicha 2023-yilgi Oʻzbekiston Superligasi
 Futbol boʻyicha 2023-yilgi Oʻzbekiston Kubogi
 Futbol boʻyicha 2019-yilgi Oʻzbekiston Liga Kubogi
 Futbol boʻyicha 2023-yilgi Oʻzbekiston Birinchi ligasi
 Futbol boʻyicha 2023-yilgi Oʻzbekiston Ikkinchi ligasi

Manbalar

Havolalar 

 Oʻzbekiston Pro ligasi 2023 PFL Rasmiy sayti
 Transfermarkt.com saytida Oʻzbekiston Pro ligasi 2023
 championat.asia saytida Oʻzbekiston Pro ligasi 2023

Oʻzbekiston Pro ligasi
2023-yilda Oʻzbekiston futboli
Ratnovskaya (Xarovsk tumani, Vologda)

Ratnovskaya ()  — Rossiya Federatsiyasining Vologda viloyati Xarovsk tumanida joylashgan qishloq.
Xarovsk viloyat markaziga avtomobil yoʻli bilan masofa 39 km, Gori munitsipaliteti markaziga — 14 km. Eng yaqin aholi punktlari: Lukinskaya, Maksimovskaya, Kryukovo, Nikulinskoye, Dorogushixa, Savkovskaya, Podosharixa, Ugolskaya, Slobodka.

Aholisi 
Aholisi — 29 kishi (2010).

Manbalar
1985 (roman)

"1985" — ingliz yozuvchisi Entoni Byorjess tomonidan 1978-yilda yozilgan roman. Kitob ikki qismdan iborat:

 Jorj Oruellning distopik romani 1984 tahlili;
 Muallifning oʻzining romani.

Sujet

Birinchi qism 
Kitobning birinchi qismida Byorjess Oruellning romanini tahlil qiladi, tahlil toʻldirish va koʻp qirraliligi oshirish uchun turli xil adabiy vositalarga — „xayoliy intervyu“ dan kaustik parodiyagacha murojaat qiladi.

Ikkinchi qism 
Kitobning ikkinchi qismida Byorjess oʻzining yaqin kelajak haqidagi tasavvurlarin oʻquvchiga taqdim etadi. U asarda shahar yonayotgan paytda o‘t o‘chiruvchilarning ish tashlashi, hatto lotin tilini yaxshi biladigan koʻcha toʻdalari ham begunohlarni o‘g‘irlab, ularni o‘ldiradigan, insonlar allaqachon texnologiya asiriga aylanib boʻlgan va hayotlarini oʻz qoʻllari bilan azob-uqubatga aylantirayotgan davlatni tasvirlaydi.

Nashr etilishi 

 1978-yil, AQSh, Little Brown (ISBN 0-316-11651-3), 1978-yil 1-oktyabrda chop etilgan, qattiq muqovali (birinchi nashr). „Penthouse“ jurnalida bir vaqtning oʻzida nashr etilgan.
 1978-yil, Buyuk Britaniya, Hutchinson (ISBN 0-09-136080-3), 1978-yil oktyabrida nashr etilgan, qattiq muqovali.
 1980-yil, Buyuk Britaniya, Arrov (ISBN 0-09-921450-4), 1980-yil fevralida chop etilgan, yumshoq muqovali.
 2007-yil, CZ, Maťa (ISBN 978-80-7287-119-3), 2007-yil nashr etilgan, qattiq muqovali, Milan Mikulashek tomonidan chex tilidagi tarjimasi varianti.
 2013-yil, Buyuk Britaniya, Serpentʼs Tail (ISBN 978-1-84668-919-2), 2013-yilda chop etilgan, yumshoq muqovali.
 2015-yil, RU, AST nashriyoti (ISBN 978-5-17-087688-4), 2015-yilda nashr etilgan, A.Komarinets tomonidan rus tiliga tarjima qilingan varianti.
 2021-yil, Zabarjad media nashriyoti (ISBN 978-9943-7390-0-0), 2021-yilda nashr etilgan, Sardor Salimov tomonidan oʻzbek tiliga tarjima qilingan varianti.

Manbalar 

Romanlar
1978-yilda yozilgan asarlar
Ingliz romanlari
Ahmad al-Barviziy

Ahmad al-Barviziy(Abu Abdulloh) Ahmad ibn Muhammad ibn al-Fazl al-Barviziy as-Saraxsiy. Asli saraxslik bo‘lsa-da, lekin Marvda yashagan. U ko‘p hikoyalarni yoddan bilgan, quvvai hofizasi keng qamrovli inson bo‘lgan. Milodiy 927-yil (315-hijriy yil)da Rayda yashagan. So‘ngra pochta xizmatini boshqargan, unga otasi Abul Fazlal-Balʼamiy valiylik qilgan. So‘ngra Xorazmda aloqa xizmatini boshqargan. Keyinchalik bu yerni tark etib, Marvga borgan va o‘sha yerda vafot etgan.

Manbalar
Ahmad al-Barqiy(Abu Bakr)

Ahmad al-Barqiy (Abu Bakr) Ahmad ibn Muhammad ibnAhmad ibn Yusuf ibn Ismoil ibnShoh al-Xorazmiy al-Barqiy. Zohid, ilm ahli va sheʼr aytadiganlardan, tasavvuf va kalom ilmi hamda adabiyot bo‘yicha mutaqaddim (yetuk) fozillardan bo‘lgan. Karomatlar ko‘rsatgan. Uning mazmunli va yaxshi sheʼrlari bor. Milodiy 986-yil (hijriy 376-yil muharram oyi)da vafot etgan.

Manbalar
Chin madrasasi

Chin madrasasi (Madrasai Chin, Madrasai Erdona) — Qoʻqon hukmdori Erdonabiy tomonidan 1760-yil Oʻsh shahri ostonasida Chin (Xitoy) bosqinchilari ustidan qozonilgan gʻalaba sharafiga barpo ettirilgan. Qoʻqondagi Chorsu maydonining gʻarb tomonida joylashgan edi. Xon madrasasi turkumiga kirgan. 1815-yilda Amir Umarxon mazkur madrasa eskiganligi tufayli uning oʻrniga „Madrasai Oliy poyon“ madrasasini qurdirgan. BOsh mudarrislikka domla Muhammadjon maxdum Haydar hoji oʻgʻli tayinlangan. Talabalar, mudarrislar, hujralar soni haqida maʼlumot saqlanib qolmagan.

Manbalar 
.
Ahmad al-Poykandiy

(Abul Fazl) Ahmad ibn Ali ibn Amribn Ahmad ibn Ibrohim ibn Yusufas-Sullamiy al-Poykandiy al-Buxoriy — muhaddis. Iroq va Shomga borgan. Ko‘plab maʼlumotlarni jam va tasnif qilgan, ayniqsa hadis ilmi sohasida ilg‘orlab ketgan. Aytishlaricha, uning qalamiga mansub katta-yu kichik to‘rt yuzdan ziyodroq asarlar bor. Ko‘p narsalarni yod olgan hofizlardan bo‘lgan. Deyarli har haftada bir asar tasnif qilgan va uni jome masjidda juma kuni odamlarga aytib bergan. Milodiy 1024-yil (414-hijriy yilning zulhijja oyi)da vafot etgan.

Manbalar